《问晁伯宇疾二首 其一》
宋代·吕本中

晁子卧京城，岁月晚不用。偷身出尘土，闭户忍疾痛。

客来不与语，有口吾懒动。今年又请老，气力当少纵。

生平厌笔墨，弃去不复弄。颇念白头亲，甘旨须子奉。

呻吟不衽席，妙语时一讽。谁令稻粱谋，未答泉石梦。

鄙夫托未契，义实忧患共。天定或胜人，寡固不敌众。

请公但缩手，保此清净供。因书报安否，兼与问群从。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。